钦定古今图书集成/明伦汇编/氏族典/第406卷 > 吕夔
## 钦定古今图书集成/明伦汇编/氏族典/第406卷 > 吕夔

按《万姓统谱》：“夔字祖邦，永丰人。弘治间，以工部主事
分司江淮。时值旱饥，流离捐瘠，民之毙者无虑千万。
夔恻然伤之，乃约己省事，悉意以甦民，贫民各得转
移，执事勿绳以法，担负佣保，惟力之食。官不籍记，公
无勾稽，隐若赈贷，故民欣欣然若更生焉，所赖以活
者甚众。稍迁杭州太守。夔为人洁修而文雅好吟咏”，
在官时，有《草堂馀兴集》，其初至曰：“近村官舍清如水，
更喜官清水不如。”殆亦自道者欤？